Zainab binti Muhammad

Zainab binti Muhammad èngghi panèka potrè po-seppona kanjeng Nabbhi Muhammad Saw. Zainab èngghi panèka potra binè'na Nabbhi Muhammad sareng rajina sè asmana Khadijah binti Khuwailid.Hassan Shadily. (1980). Ensiklopedia Indonesia. Jakarta: Ichtiar Baru Van Hoeve Zainab èbhâbhâraghi è taon 23 sabellunna Hijrah/600 Masèhi è Kottha Mekka bân sèḍhâ è taon 8 H./629 M è omor 29 taon è Kottha Maḍina.Al-Tabari, Muhammad ibn Jarir. (1998). The history of al-Tabari: Biographies of the Prophet's Companions and Their Successors. Vol. 39. Albany: State University of New York Press.

 Kabina 
Zainab binti Muhammad araka sareng Abul 'Ash bin Al-Rabi', yâ'ni sapopona ḍâri èbhuna dhibi'.Abdurrahman, Aisyah. (2018). Biografi Istri dan Putri Nabi. Sukoharjo: Ummul Qura. Zainab ngaghungè duwâ' otra sè asmana Ali bân Umamah binti Abul 'Ash bin Al-Rabi'. Tapè, Ali sèdhâ è bâkto ghi' bhâji'. Anapon Umamah araka sareng ali bin Abi Thalib sa'amponna Fatimah binti Muhammad sèdhâ. Umama laju èkabin sareng al-Mughirah bin Naufal sa'amponna Ali sèdhâ. Umamah ngaghungè sèttong potra, tapè bâḍâ dhâbu sè ngatoraghi jhâ' Umamah ngaghungè duwâ' potra sè asmana Yahya bin al-Mughirah bân Muhammad al-Ausath bin 'Ali bin Abi Thalib.Al-Basri Al-Hashimi, Muhammad ibn Sa'd (1995). Kitab al-Tabaqat al-Kabir (The Women of Madina). Vol. 8. London: Ta-Ha Publishers.

Rakana Zainab asalla ta' maso' aghâma Islam polana tako' èca'-koca'è bi' orèng kafèr Quraisy. Rakana pan-snapan kalè maso' ḍâ' ka tadhân bân Zainab dhibi' sè osaha ka'angghuy makalowar rakana. Sala sèttong osahana Zainab ka'angghuy makalowar rakana èngghi panèka kalabân ajhuwâl kalong ka'aghunganna èbhuna, Khadijah binti Khuwailid bân nebbhus rakana ḍâri Nabbhi Muhammad Saw. sè èka'dimma Nabbhi Muhammad aparèng syarat ḍâ' ka Zainab sopajâ rakana kèngèng èbhibhâsaghi. Syarat èpon èngghi panèka Zainab kodhu mèyos ḍâ' ka Maḍina manabi terro rakana èbhibhâsaghi.Ibn Ishaq, Muhammad. (1955). Ibn Ishaq's Sirat Rasul Allah – The Life of Muhammad. Oxford: Oxford University Press. ISBN 978-0-1963-6033-1. Parkara ka'dissa sè mamotos kahalanna Zainab bân Abul Ash mènangka lakè-binè. 

 Zainab mèyos ḍâ' ka Maḍina 
Zainab diantarkan oleh sepupunya, Kinanah bin Ar-Rabi' ḍâri kottha Mekka ka'angghuy apangghi kalabân Zaid bin Haritsah sè bhâkal ngater Zainab ḍâ' ka Kottha Maḍina. Kinanah nonton pnta sè ètètènè Zainab sambi abhâkta pana tako' bâḍâ kaom kafèr Quraisy sè nyerrang. Bâkto è Dzu Thuwa, Habbar bin Al-Aswad Al-Asadi nyerrang ontana Zainab sampè' Zainab tèbhâ bân kalabuwân kandunganna sè ghi' ollè empa' bulân.  Kinanah laju ngater Zainab plèman ḍâ' ka Mekka polè, sa'amponna pan-snapan arè Zainab pèndhânan, pas è ater polè ḍâ' ka Zaid sopajâ èbhâkta ḍâ' ka Kottha Maḍina. Ngaonèngè jhâ' Zainab ècalaka'aghi sareng orèng Quraisy, Nabbhi Muhammad adhâbu ḍâ' ka sâhabhât manabi mangghi Habbar bin Al-Aswad Al-Asadi bân Nafi' bin Abdu Qais sopajâ ngobbhâr kaduwâna. Coma kalagghu'ânna Nabbhi Muhammad adhâbu polè sopajâ matè'è saos polana coma Ghustè Allah sè kobâsa ngokom kalabân apoy.

 Papangghiyân Zainab kalabân Abul Ash 
Sa'amponna mèyos ḍâ' ka Kottha Maḍina ka'angghuy along-polong sareng abana bân tan-tarètana, Zainab ta' toman apangghi polè sareng Abul Ash sampè' è taon 6 Hijriyâh/627 Masèhi nalèkana bânnya' orèng sè maso' Islam. È sèttong malem è Kottha Maḍina, Abul Ash malebbhet ḍâ' ka ḍâlemma Zainab ka'angghuy nyo'on raksa ḍâri kaom Moslèm sè nabâng bân ngala' bârângnga orèng Musyrik sè èbhâkta Abul Ash. Nalèkana Nabbhi Muhammad asareng orèng Moslèm asholat sobbhu, Zainab pas adhâbu è seddhi'na labâng, "Kaulâ ampon aparèng pajâgâ'ân ḍâ' ka Abul Ash bin Ar-Rabi'!". Sa'amponna lastarè bhâjâng, Rasulullah pas marèksanè ḍâ' ka orèng Moslèm aponapa sè èpèrèng bhender? Nabbhi Muhammad laju adhâbu jhâ' abâ'na ta' onèng namong adhâbu jhâ' pajâgâ'ânna orèng Moslèm panèka kodhu èhormadhin. Rasulullah laju marènta Zainab ka'angghuy aladhin Abul Ash akadhi tamoy. Sa'amponna panèka Abul Ash bân sakabbhina râng-bhârâng sè èbhâkta èpakon pabâli sopajâ bisa èbâghi ka orèng sè anḍi' ḍâri kaom Quraisy Mekka.  

Nalèka Abul Ash Ar-Rabi' ḍâpa' ḍâ' ka Kottha Mekka, abâ'na pas maghi sakabbhina râng-bhârâng kaom Musyrik. Abul Ash laju maos syahadât. bân adhâbu jhâ' sobung sè ngalangè abâ'na ka'angghuy maso' Islam kajhâbhâna tako' èkoca'è sareng orèng Quraisy jhâ' Abul Ash terro ngala'a artana orèng Musrik Quraisy. Sa'amponna adhâbu sapanèka, Abul Ash laju mèyos ḍâ' ka Dârul Hijrah (Maḍina). Abul ash maso' aghâma Islam è taon 7 Hijriyâh è bulân Sora (Muharram). Sa'amponna maso' Islam, Abul Ash pas mènta Zainab polè. Sa'èngghâ Nabbhi Muhammad makabin polè Zainab b6an Abul Ash kalabân cara Islam.  

 Sèdhâna 
Zainab binti Muhammad sèdhâ è taon 8 H./629 M è Maḍina è omor 29 taon ḍâlem kabâḍâ'ân songkan. Orèng binè' sè nyoccè'è jhâsaddhâ Zainab èngghi panèka Ummu Aiman, Saudah dan Ummu Salamah. Nabbhi Muhammad laju abhâjhângaghi jhâsaddhâ Zainab sabellunna èkobhuraghi è Jannatul Baqi, kotta Maḍina, Saudi Arabia. rakana, Abul Ash sèdhâ nyosol Zainab è taon 12 Hijriyâh è bâkto pamarènta Khalifah Abu Bakar Ash-Shiddiq.

 Sombher 

Bhângsa:Biografi
Bhângsa:Orèng Binè' Ḍâlem Islam